### krut

### ประกาศเทศบาลตำบลห้วยยาง

**เรื่องขายทอดตลาดพัสดุครุภัณฑ์**

--------------------------------------------------------------------------

 ด้วยเทศบาลตำบลห้วยยาง จะดำเนินการขายทอดตลาดพัสดุชำรุดเสื่อมสภาพ หรือสูญไป

หรือไม่จำเป็นต้องใช้ในราชการต่อไปจำนวน ๑๖ รายการ โดยวิธีประมูลด้วยวาจา เรียงตามลำดับรายการ ผู้ใดเสนอราคาสูงสุดโดยไม่มีผู้เสนอราคาเพิ่มอีกและคณะกรรมการขายทอดตลาดพัสดุครุภัณฑ์ได้แสดงความตกลงในการยืนยันราคาสูงสุดที่ถูกเสนอโดยการนับ ๑ ถึง ๓ แล้วถือว่าผู้นั้นเป็นผู้มีสิทธิซื้อไปโดยชำระเป็นเงินสดภายในวันที่ทำการขายทอดตลาดในเวลาราชการโดยจะทำการขายทอดตลาดในวันที่ ๑๒ มกราคม ๒๕๕๙ตั้งแต่เวลา ๑๐.๓๐ น. ณ สำนักงานเทศบาลตำบลห้วยยาง โดยผู้ที่จะเข้าประมูลต้องปฏิบัติตามเงื่อนไข ตามเอกสารแนบท้ายประกาศนี้

 ผู้สนใจ ขอทราบรายละเอียดและเงื่อนไขการประมูล ได้ที่งานพัสดุและทรัพย์สิน สำนักงานเทศบาลตำบลห้วยยางเลขที่ ๑๙๑ หมู่ที่ ๘ ตำบลห้วยยาง อำเภอกระนวน จังหวัดขอนแก่น หรือสอบถามทางโทรศัพท์หมายเลข ๐-๔๓๒๑-๐๓๘๖ ในวันและเวลาราชการจึงประกาศให้ทราบโดยทั่วกัน

 ประกาศ ณ วันที่ ๒๕ เดือน ธันวาคม พ.ศ. ๒๕๕๘

 (ลงชื่อ)

 (นายสมชาย สุวรรณคาม)

 นายกเทศมนตรีตำบลห้วยยาง